# bleiz-broc'h
## Brezhoneg
### Etimologiezh

    Ger kevrennek savet diwar an daou anv-kadarn bleiz ha broc'h.

### Anv-kadarn

bleiz-broc'h /blɛj(z)ˈbroːx/ gourel (liester : bleizi-broc'hed)
* (Loenoniezh) Bronneg kigdebrer gouez eus ar c'herentiad Hyaenidae a vev en Afrika hag e Su Azia, dezhañ ur vlevenn louet pe c'hell, uheloc'h e zraen eget e dalier, hag en em vag diwar c'hagnoù
** BLEIZBROC'H. — Evel ma lavar e anv, heñvel a-walc'h eo ar bleizbroc'h ouzh ar bleiz hag ouzh ar broc'h. E bavioù a-dreñv a zo kalz izeloc'h eget e re a-raok, e voue a zo garv ha tev, e groc'hen louet pe c'hell, marellet a zu. Ur c'houezenn flaerius a sav diwarnañ. Aonik ez eo. E-pad an deiz e chom kuzhet e kevioù don, hogen, d'an noz, e teu da gantreal en-dro d'an tiegezhioù evit klask kig brein ha korfoù marv, ma en em vev diouto. Dibaot a wech e tag an den. En Afrika dreist-holl e kaver ar bleizbroc'hed. — M. G. — (ABEOZEN, Marvailhoù Loened, Skridoù Breizh, Brest, eil emb. 1943, p. 105.)
** Ne oa ket dispar-dispar gouezvildi an Aotrou Viktor (se oa anv an damesaer) : pemp loen hepken e pemp kaoued renket a-hed ar voger : ul leon, ur bleiz-broc'h, un arzh gell, un arzh gwenn, hag an tigr. — (Roparz Hemon, An tri boulomig kalon aour, Al Liamm, 1961, p. 100.)

#### Troidigezhioù

* galizeg : hiena
* galleg : hyène
* italianeg : iena benel
* katalaneg : hiena
* portugaleg : hiena
* spagnoleg : hiena

### Gwelet ivez

* Ar pennad « bleiz-broc'h » e-barzh Wikipedia